**Diego Losada Gómez**, nado na Coruña o 21 de abril de 1985 ) é un xornalista, presentador de informativos e reporteiro español .

Traxectoria
-----------

Licenciouse en Comunicación Audiovisual pola Facultade de Ciencias da Información da Universidade Complutense de Madrid e realizou un mestrado en Xornalismo de Televisión pola Universidade Rei Xoán Carlos e por RTVE Instituto e outro mestrado en Comunicación Política e Empresarial pola Universidade Camilo José Cela. Tamén realizou estudos de dobraxe.

En 2006 comeza a súa carreira profesional en Radio Fuga Aranjuez, onde dirixiu o programa musical *Mardi Gras*. Ese mesmo ano tomou o seu primeiro contacto co xornalismo informativo, poñendo voz aos boletíns matinais do programa *Herrera en la onda*, de Onda Cero, na desconexión local da Comunidade de Madrid-Sur. Escribiu tamén reportaxes para o *Semanario Más*.

En 2007 comezou a súa carreira na televisión como reporteiro nos informativos de fin de semana de TeleToledo. Meses despois pasou a presentar e editar o informativo das 21:00 xunto a Mónica Rodríguez, nun formato que combinaba información e entrevistas en directo.

En xuño de 2009 entrou na redacción do programa de debate e análise *La noche en 24 Horas*, presentado entón por Vicente Vallés no Canal 24 Horas.

En outubro de 2009 incorporouse á redacción dos Servizos Informativos de TVE, como redactor da sección Sociedade e Cultura do *Telediario Fin de Semana*, presentado entón por María Casado e David Cantero. A súa dedicación ao narcotráfico e ás cuestións de seguridade nacional valeulle no 2010 o Premio de Xornalismo das Forzas e Corpos de Seguridade do Estado na súa rama da Policía Nacional pola súa reportaxe *Los negociadores*.

En setembro de 2012, coincidindo co 15º aniversario do Canal 24 Horas, comezou a tempada copresentando xunto a Lara Siscar o programa de información, entrevista e debate *La tarde en 24 horas*. Durante as dúas tempadas  á fronte de *La tarde* presentou ocasionalmente, como substituto de María San Juan, o programa especializado en información internacional, *El mundo en 24 horas* .

Dende o 8 de setembro de 2014 ata o 14 de xullo de 2017 presentou o *Telediario Matinal* xunto a Ana Ibáñez. 

Entre o 18 de setembro de 2017 e o 20 de outubro de 2018 presentou o informativo *Telenoticias 1* de Telemadrid con Lourdes Maldonado.

Entre o 5 de novembro de 2018 e o 27 de decembro de 2019 presentou con Ana Ibáñez, *España directo* Desde entón pasou a ser copresentador e subdirector de *La mañana de La 1* con María Casado. Despois da saída desta en maio de 2020, converteuse no principal presentador do formato ata xullo do mesmo ano.

No verán de 2021, foi presentador splente do histórico *Informe semanal*.

Desde setembro de 2020 ata setembro de 2021, foi o presentador de *La tarde en 24 horas* con Paula Sainz-Pardo, no Canal 24 Horas. Ao mesmo tempo substituíu ao tamén galego Xabier Fortes en *La noche en 24 horas* cando este estaba ausente.

De setembro de 2021 a marzo de 2022 presentou os *Telediarios Fin de semana* de TVE con Lara Siscar.

En marzo de 2022 deixou TVE e fichou por Mediaset España para presentar o programa *En boca de todos* en Cuatro. En Telecinco tamén presentou un especial tras a emisión da docuserie *Dolores: la verdad sobre el caso Wanninkhof* no que se abordaban aspectos deste caso mediático e o especial *Cristina de Borbón, rota de amor* sobre a infanta Cristina de Borbón e a súa nova vida tras separarse. de Iñaki Urdangarin.

  

Con formación musical, é guitarrista e cantante no grupo de indie rock *Durden*.

Notas
-----

1. ↑  "Diego Losada: trabajar la voz es muy recomendable y saludable para todo el mundo" (en castelán). Consultado o 2021-08-29.
2. ↑  "MÁS Aranjuez – Noticias de Aranjuez". Consultado o 2021-08-29.
3. ↑  RTVE, PRENSA (2011-02-25). "Premios Periodísticos Fuerzas y Cuerpos de Seguridad del Estado 2010 | Juan Ramón Lucas (RNE) y Diego Losada (TVE), galardonados con los Premios Periodísticos FCSE 2010" (en castelán). Consultado o 2021-08-29.
4. ↑  RTVE, PRENSA (2012-09-17). "'15 años contando noticias' | Canal 24h estrena temporada: Ana Ibáñez en la noche y bloques de 24 minutos de información especializada en la tarde, grandes novedades" (en castelán). Consultado o 2021-08-29.
5. ↑  "Diego Losada y Lara Siscar, presentadores de 'La tarde en 24h': Fotos" (en castelán). Consultado o 2021-08-29.
6. ↑  "Canal 24 horas estrena temporada con nuevos bloques informativos de expertos por la tarde - RTVE.es". *RTVE.es*. 17 de septiembre de 2012. Consultado o 14 de enero de 2017.
7. ↑  RTVE.es (2013-09-15). "El Canal 24 Horas apuesta por la información de calidad en la nueva temporada" (en castelán). Consultado o 2021-08-29.
8. ↑  "El mundo en 24 horas online - RTVE.es A la Carta". 15 de octubre de 2010. Consultado o 14 de enero de 2017.
9. ↑  "Los primeros de la mañana - TV". 2017-01-16. Arquivado dende o orixinal o 16 de enero de 2017. Consultado o 2021-08-29.
10. ↑  "Trío de gallegos en el telediario" (en castelán). 2014-11-24. Consultado o 2021-08-29.
11. ↑  "'La Mañana' asciende por sorpresa a Diego Losada ante la marcha inesperada de María Casado" (en castelán). 2020-05-18. Consultado o 2021-08-29.
12. ↑  "Exclusiva / Diego Losada y Lara Siscar presentarán el Telediario fin de semana" (en castelán). 2021-08-29. Consultado o 2021-08-29.
13. ↑  "Diego Losada se incorpora a Mediaset España para presentar en Cuatro el programa de actualidad ‘En boca de todos’" (en castelán). 2022-03-09. Consultado o 2022-03-09.